Diari Oficial de la Generalitat Valenciana


Sumari del DOGV 8187, del 11-12-2017 (2017/11191)

RESOLUCIÓ de 16 de novembre de 2017, de la Direcció General d'Obres Públiques, Transport i Mobilitat, per la qual es determinen, per a l'any 2018, els dies de descans obligatori en la prestació de serveis de taxis en l'àrea de prestació conjunta de València i s'aprova el calendari per als dies festius.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8187

Data del DOGV
:   11-12-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/11321


Data del document
:   16-11-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * València
    * taxi

RESOLUCIÓ de 16 de novembre de 2017, de la Direcció General d'Obres Públiques, Transport i Mobilitat, per la qual es determinen, per a l'any 2018, els dies de descans obligatori en la prestació de serveis de taxis en l'àrea de prestació conjunta de València i s'aprova el calendari per als dies festius. [2017/11251]  
L'Ordre 2/2014, de 6 de febrer, de la Conselleria d'Infraestructures, Territori i Medi Ambient (DOGV 7212, 12.02.2014), va regular el sistema de descans obligatori i la limitació diària de la prestació del servei de taxis en l'àrea de prestació conjunta de València, en virtut de l'habilitació establida pel Decret 18/1985, de 23 de febrer, del Consell, de creació d'àrees de prestació conjunta per a serveis de transport públic de viatgers amb automòbils de turisme, que atribueix a la conselleria competent en matèria de transports les funcions de regulació i ordenació necessàries per a aquestes àrees.  
L'apartat primer de l'article 3 de l'Ordre 2/2014, de 6 de febrer, estableix que la prestació del servei de taxi en l'àrea de prestació conjunta de València es farà sota el règim de descans obligatori d'un dia setmanal, de dilluns a divendres; i un dissabte o diumenge alternativament.  
D'altra banda, l'apartat segon de l'article 3 de l'esmentada ordre exceptua del règim de descans obligatori les setmanes de Falles, Nadal i Any Nou, i també aquells períodes en què tinga lloc la celebració d'esdeveniments en què siga previsible que es produïsca un augment excepcional de la demanda, i habilita el director general competent en matèria de transport tant per a establir els termes, les condicions i el termini de duració d'aquesta excepció, com per a definir el calendari anual de descans obligatori.  
La necessitat de donar continuïtat a l'ordenació de la prestació del servei per als dies festius s'ha posat de manifest en les sessions de la Comissió Permanent del Consell del Taxi de la Comunitat Valenciana, i cal una resolució per a regular el descans obligatori en els dies festius de 2018.  
Per tot el que s'ha dit anteriorment, fent ús de les facultats atribuïdes en l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Primer. Prestació del servei de dilluns a divendres  
La prestació del servei de taxi en l'àrea de prestació conjunta de València es farà sota el règim de descans obligatori d'un període fix setmanal de dilluns a divendres.  
  
Segon. Prestació del servei els caps de setmana  
Totes i cada una de les llicències de l'àrea de prestació conjunta de València descansaran un dissabte o un diumenge de cada setmana, alternativament, en funció de la numeració parella o imparella de la llicència, de conformitat amb l'article 3 de l'Ordre 2/2014, de 6 de febrer.  
  
Tercer. Distribució i senyal identificatiu dels dies de descans  
1. A partir del dia de l'entrada en vigor d'aquesta resolució, els dies de descans obligatori de les autoritzacions de taxi adscrites a l'àrea de prestació conjunta de València queden distribuïts de la manera següent:  
  
  
Dia de la setmana Indicatiu Acabament de la llicència que descansa  
Dilluns C 4-5  
Dimarts D 6-7  
Dimecres E 8-9  
Dijous A 0-1  
Divendres B 2-3  
  
  
2. Per a les llicències de taxi adaptades a persones de mobilitat reduïda, el dia de descans obligatori queda distribuït de la manera següent:  
  
  
Dia de la setmana Indicatiu Núm. de llicència de taxi adaptat que descansa  
Dilluns C 315-914-5456-3052-7808-3640  
Dimarts D 218-628-183-6782-1777-1072-9497  
Dimecres E 435-978-158-6081-5918-1128-6721  
Dijous A 4522-3377-2320-0322-4175-6556-4632  
Divendres B 649-9558-0955-3497-6172  
  
  
  
3. Els dies de descans per a les autoritzacions de taxi adaptats estaran senyalitzades per mitjà d'un identificador adhesiu situat de manera visible des de l'exterior dels vehicles, i que consistirà en la lletra A, B, C, D o E, d'acord amb el disseny que s'estableix en l'annex I. Aquest adhesiu serà col·locat pels titulars de les llicències segons el torn que corresponga.  
  
Quart. Prestació del servei durant els dissabtes i diumenges  
1. La prestació durant els dissabtes i diumenges del transport públic de taxi per a autoritzacions pertanyents a l'àrea de prestació conjunta de València, a partir del dia 1 de gener de 2018, es prestarà sota un règim de torns en què descansarà la meitat de la flota i s'organitzarà de la manera següent:  
- Quan el dissabte siga data parella prestaran servei els taxis amb número de llicència de l'àrea parella i descansaran la resta de vehicles.  
- Quan el dissabte siga data imparella prestaran servei els taxis amb número de llicència de l'àrea imparella i descansaran la resta de vehicles.  
- Quan el diumenge siga data parella prestaran servei els taxis amb número de llicència de l'àrea parella i descansaran la resta de vehicles.  
- Quan el diumenge siga data imparella prestaran servei els taxis amb número de llicència de l'àrea imparella i descansaran la resta de vehicles.  
2. Durant els caps de setmana, els titulars de les autoritzacions de taxi adscrites a vehicles adaptats a persones amb mobilitat reduïda, podran treballar:  
- Els dissabtes o diumenges que siga data parella, les llicències números 188, 286, 490, 496, 892, 961, 1010, 1372, 1540, 1660, 2068, 2284, 2446, 2560, 2728, i 2874, i descansaran la resta.  
- Els dissabtes o diumenges que siga data imparella, les llicències números 149, 775, 869, 1321, 1513, 1553, 1565, 1657, 1775, 1785, 2099, 2600, 2805, 2854, 2892 i 2961, i descansaran la resta.  
3. Sense perjudici del que disposa l'apartat 1, durant els mesos de maig, juny, juliol i setembre, des de les 04.00 fins a les 06.00 hores del matí, es reforçarà el servei de la manera següent:  
- Matinada del 5 al 6 de maig, reforç de parells amb indicatiu A.  
- Matinada del 12 al 13 de maig, reforç d'imparells amb indicatiu A.  
- Matinada del 19 al 20 de maig, reforç de parells amb indicatius B i D.  
- Matinada del 26 al 27 de maig, reforç d'imparells amb indicatiu B.  
- Matinada del 2 al 3 de juny, reforç d'imparells amb indicatiu C.  
  
- Matinada del 9 al 10 de juny, reforç de parells amb indicatius C i E.  
- Matinada del 16 al 17 de juny, reforç d'imparells amb indicatiu D.  
  
- Matinada del 23 al 24 de juny, reforç de parells amb indicatius D i E.  
- Matinada del 30 de juny a l'1 de juliol, reforç d'imparells amb indicatiu E.  
- Matinada del 7 al 8 de juliol, reforç de de parells amb indicatiu E.  
- Matinada del 14 al 15 de juliol, reforç d'imparells amb indicatiu A.  
- Matinada del 21 al 22 de juliol, reforç de parells amb indicatiu A i D.  
- Matinada del 28 al 29 de juliol, reforç d'imparells amb indicatiu B.  
- Matinada del 4 al 5 d'agost, reforç d'imparells amb indicatiu C.  
  
- Matinada del 8 al 9 de setembre, reforç d'imparells amb indicatiu D.  
- Matinada del 15 al 16 de setembre, reforç de parells amb indicatiu B.  
- Matinada del 22 al 23 de setembre, reforç d'imparells amb indicatiu E.  
- Matinada del 29 al 30 de setembre, reforç de parells amb indicatiu C.  
  
Cinqué. Excepcionalitat per als serveis a persones amb mobilitat reduïda  
Les llicències de taxi de l'àrea de prestació conjunta de València que tinguen adscrit un vehicle adaptat podran prestar servei els dies en què els corresponga el descans obligatori per a atendre, exclusivament, necessitats de persones amb mobilitat reduïda.  
La prestació d'aquest tipus de serveis durant els dies de descans obligatori haurà d'identificar-se a través del distintiu que s'acompanya com a annex II, que haurà de ser col·locat en el tauler de control de manera que siga visible des de l'exterior del vehicle.  
  
Sisé. Descans durant el mes d'agost  
Durant el període del 6 d'agost de 2018 al 2 de setembre de 2018, ambdós inclosos, no serà aplicable el que estipulen els apartats segon i quart d'aquesta resolució, relatiu a la prestació del servei durant els dissabtes i diumenges. Sí que seran aplicables, no obstant això, els apartats primer i tercer relatius a la prestació del servei de dilluns a divendres i a la distribució dels dies de descans, respectivament.  
  
Des del dia 6 d'agost al 19 d'agost, ambdós inclosos, descansaran les autoritzacions amb números parells.  
Des del dia 20 d'agost al 2 de setembre, ambdós inclosos, descansaran les autoritzacions amb números imparells.  
Les llicències de taxi associades a vehicles adaptats a persones amb mobilitat reduïda no estaran subjectes durant el mes d'agost al descans determinat en aquest apartat, sempre que siga per a atendre necessitats de persones amb mobilitat reduïda.  
  
Seté. Dies festius sotmesos a descans obligatori  
Totes i cada una de les llicències de l'àrea de prestació conjunta de València descansaran tres festius l'any 2018, en funció de la numeració parella o imparella de la llicència, de la manera següent:  
  
Festius de 2018 Hauran de descansar  
22 gener Imparells  
1 maig Parells  
9 octubre Imparells  
12 octubre Parells  
1 novembre Imparells  
6 desembre Parells  
  
  
  
Aquest descans és addicional al descans setmanal indicat en els apartats primer i tercer d'aquesta resolució.  
  
Huité. Lliure prestació del servei en dies especials  
Sense perjudici del que disposa la normativa sobre la duració màxima diària de prestació del servei, es permet la prestació del servei de taxi a totes les llicències en les franges horàries següents, amb independència del descans setmanal que tinguen assignat:  
  
  
Dia Franja horària   
sense descans obligatori  
11 de març De les 02.00 a les 06.00  
17 de març De les 19.00 a les 24.00  
18 de març De les 00.00 a les 07.00  
18 de març De les 19.00 a les 24.00  
19 de març (Nit del Foc) De les 00.00 a les 07.00  
24 juny De les 02.00 a les 06.00  
16 desembre De les 03.00 a les 06.00  
23 desembre De les 03.00 a les 06.00  
1 gener de 2019 (Nit de Cap d'Any) De les 00.00 a les 07.00  
  
  
  
Nové. Descans el període de Setmana Santa i Pasqua  
Durant el període de Setmana Santa i Pasqua s'aplicarà el règim de descansos següent:  
Del dissabte 31 de març a 4 d'abril, ambdós inclosos, descansaran les llicències imparelles.  
Del 5 d'abril al 9 d'abril, descansaran les llicències parelles.  
Durant aquest període no serà aplicable el règim de descans de caps de setmana establit en els apartats segon i quart, encara que sí que s'aplicarà el règim de descans setmanal establit en l'apartat primer.  
  
  
Desé. Efectes  
Aquesta resolució serà aplicable a partir del dia 1 de gener de 2018, i deixa sense efectes la Resolució de 9 de novembre de 2016, de la Direcció General d'Obres Públiques, Transport i Mobilitat, per la qual es determinen per a l'any 2017 els dies de descans obligatori en la prestació de serveis de taxis en l'àrea de prestació conjunta de València i s'aprova el calendari de prestació per als dies festius (DOGV 7945, 28.12.2016).  
  
Contra aquesta resolució, que no esgota la via administrativa, es pot interposar un recurs d'alçada davant del secretari autonòmic d'Habitatge, Obres Públiques i Vertebració del Territori, en el termini d'un mes comptador des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 16 de novembre de 2017.- El director general d'Obres Públiques, Transport i Mobilitat: Carlos Domingo Soler.